
Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative pentru înfiinţarea comunei Osoi, judeţul Iaşi, prin reorganizarea comunei Comarna, trimisă Comisiei noastre pentru dezbatere şi avizare în fond, cu adresa nr.Pl.x.607 din 10 octombrie 2007.



Camera Deputaţilor este prima Cameră sesizată.



Comisia a examinat propunerea legislativă sus-menţionată în şedinţa din 16 octombrie 2007 şi a hotărât cu 22 voturi pentru şi un vot împotrivă să supună Plenului Camerei Deputaţilor dezbaterea şi adoptarea acesteia. 


Prin obiectul de reglementare şi conţinutul său, propunerea legislativă se încadrează în categoria legilor organice.


   PRESEDINTE,




  SECRETAR,



RELU FENECHIU 



SEREŞ DENEŞ 

RAPORT  

asupra propunerii legislative pentru înfiinţarea comunei Osoi, judeţul Iaşi, 

prin reorganizarea comunei Comarna

Cu adresa nr.Pl.x.607 din 10 octombrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită şi avizării în fond, cu propunerea legislativă pentru înfiinţarea comunei Osoi, judeţul Iaşi, prin reorganizarea comunei Comarna.


La întocmirea Raportului comisia a avut în vedere avizul favorabil al Consiliului Legislativ nr.1349/3.10.2007.


Prezenta propunere legislativă are ca obiect de reglementare înfiinţarea comunei Osoi, judeţul Iaşi, această localitate fiind în prezent sat component al comunei Comarna.


Localitatea Osoi propusă pentru înfiinţare are o populaţie de 2042 locuitori din care 32,6% este reprezentată de populaţia ocupată de activităţi neagricole. Locuinţele construite după anul 1960 sunt în proporţie de 55,1%, existând de asemenea şi spaţii construite pentru instituţii şi dotări: primărie, şcoală primară şi gimnazială, punct farmaceutic, post de poliţie, staţie de transport auto. 


Comuna Comarna rămasă după reorganizare are o populaţie de 2490 locuitori. Locuinţele construite după anul 1960 sunt în proporţie de 62,3%, existând de asemenea şi spaţii construite pentru instituţii şi dotări: primărie, şcoală primară şi gimnazială, punct farmaceutic, post de poliţie, staţie de transport auto.


Au fost avute în vedere prevederile înscrise în Anexa nr.IV din Legea nr.351/2001 referitoare la elementele şi nivelul de dotare al localităţilor rurale şi condiţiile înscrise la pct.4.0.


Referendumul local a avut loc la data de 24 septembrie 2006, fiind îndeplinite prevederile din Legea nr.351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, precum şi prevederile din Legea nr.3/2000 privind organizarea şi desfăşurarea referendumului.  Din totalul de 3552 persoane înscrise în lista pentru referendum, au participat 1932 persoane. Din totalul de 1880 voturi valabil exprimate, un număr de 1831 voturi au exprimat acordul pentru înfiinţarea comunei Osoi.


Examinând propunerea legislativă, conţinutul documentaţiei anexate şi avizul Consiliului Legislativ, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor adoptarea acesteia. 


Propunerea legislativă a fost dezbătută în şedinţa din 16 octombrie 2007, la lucrările comisiei fiind prezenţi 23 deputaţi din totalul de 29 membri ai comisiei, iar ca invitaţi în conformitate cu prevederile art. 51 şi 52 din Regulamentul Camerei Deputaţilor, au participat domnii Pătuleanu Marin - secretar de stat şi Jantea Dumitru – director în cadrul Ministerului Internelor şi Reformei Administrative.


Prin obiectul de reglementare şi conţinutul său propunerea legislativă face parte din categoria legilor organice.


Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


Raportul comisiei a fost adoptat cu 22 de voturi pentru şi un vot împotrivă.

   

  PRESEDINTE,




  SECRETAR,



RELU FENECHIU 



SEREŞ DENEŞ 

    

Consilieri: Mona Georgeta Baban

arh. Victor Cristea

